Somebody to Love

„**Somebody to Love**“ — ბრიტანული როკ-ჯგუფ Queen-ის სიმღერა, რომლის ავტორია ჯგუფის სოლისტი და პიანისტი ფრედი მერკური. სიმღერის დებიუტი გაიმართა ჯგუფის 1976 წლის ალბომზე *A Day at the Races*. იგი აგრეთვე შეტანილია მათ 1981 წლის კრებულში *Greatest Hits.* სიმღერამ აჩვენა, რომ „Queen-ს შეეძლო სვინგის შესრულება ისევე ძლიერად, როგორც როკის, გოსპელის მუსიკის სულისკვეთებით“.

მერკურის მიერ ფორტეპიანოზე დაწერილი, „Somebody to Love“ არის სულისშემძვრელი ნაწარმოები, რომელიც ეჭვქვეშ აყენებს ღმერთის როლს უსიყვარულო ცხოვრებაში. ხმის ფენების ტექნიკის საშუალებით Queen-მა შეძლო, შეექმნა 100-ხმიანი გუნდის ემოციური ხმა სამი ვოკალისტის, ფრედი მერკურის, ბრაიან მეისა და როჯერ ტეილორისგან. ჯონ დიკონს არ ალბომის ვერსიაში ბექ-ვოკალი არ შეუსრულებელია. მერკურის აღფრთოვანებამ და აღტაცებამ არეთა ფრანკლინის მიმართ უდიდესი გავლენა იქონია ამ სიმღერის შექმნაში.

Queen „Somebody to Love“-ს კონცერტებზე უკრავდა 1977 წლიდან 1985 წლამდე, ხოლო საკონცერტო ჩანაწერი შეტანილია ალბომში *Queen Rock Montreal*. კიდევ ერთი საკონცერტო შესრულდა 1992 წლის 20 აპრილს The Freddie Mercury Tribute Concert-ზე, წამყვან ვოკალზე ჯორჯ მაიკლთან ერთად.

1976 წელს გამოსვლის შემდეგ სიმღერა გამოჩნდა რამდენიმე სატელევიზიო შოუსა და სერიალში, როგორებიცაა *Idol*, *The X Factor* და *კლუბი*, ასევე ფილმებში, მათ შორის *ბედნიერი თათები* და *ელა მოჯადოებული* .

## ფონი 
ისევე როგორც "Bohemian Rhapsody"-ს ( მთავარი ჰიტი Queen-ის წინა ალბომიდან *A Night at the Opera*) "Somebody to Love"-საც აქვს რთული მელოდია და ვოკალური სიმღერების ღრმა ფენა. "Bohemian Rhapsody " ეფუძნებოდა ინგლისურ საგუნდო სტილებს, მაშინ როდესაც "Somebody to Love" აგებული იყო გოსპელის გუნდურ არანჟირებაზე. ეს იყო პირველი სინგლი *A Day at the Races-*დან, რომელშიც მერკური, მეი და ტეილორი წერდნენ თავიანთ ხმებს მულტიტრეკის სახით, რათა შეექმნათ 100-ხმიანი სახარების გუნდის შთაბეჭდილება. ტექსტი არის რწმენაზე, სასოწარკვეთასა და სულის ძიებაზე. მომღერალი ეჭვქვეშ აყენებს როგორც მის ცხოვრებაში განცდილი სიყვარულის ნაკლებობას, ასევე ღმერთის როლსა და არსებობას.

გაკეთდა სარეკლამო ვიდეო, რომელიც აერთიანებს დადგმულ ჩანაწერს Sarm Studios-ში (სადაც ჩაწერილი იყო ალბომი *A Day at the Races*) და ჯგუფის  წარმოდგენის ამსახველ კადრებს ჰაიდ-პარკში.

## ცოცხალი წარმოდგენები 
სიმღერა იყო *A Day at the Races* და *News of the World* ტურნეების ძირითადი ნაწილი 1977 &ndash; 78 წლებში. The Game Tour-ში ის მხოლოდ ტურის დასაწყისში დაუკრეს. ის ასევე წარმოდგენილი იყო South America Bites The Dust, *Live at the Bowl* და *Queen Rock Montreal*-ში. მოგვიანებით The Works Tour-ში შემოკლებული ვერსია წინ უძღოდა „Killer Queen“-ს. ცოცხალი ვერსია 1984/85 ტურიდან ჩაიწერა და გადაიღეს საკონცერტო ფილმზე, *Final Live in Japan* 1985 წელს.

სიმღერა ასევე იყო ერთ-ერთი იმ რამდენიმე ტრეკიდან, სადაც დიკონი მღეროდა ბეკ ვოკალს, ცოცხალი შესრულების დროს. მისი ხმა მკაფიოდ ისმოდა ბუტლეგებზე ჯგუფის გამოსვლიდან ერლს კორტში 1977 წლის ივნისში და ჰიუსტონის სამიტზე 1977 წლის დეკემბერში. მოგვიანებით სიმღერა ხელახლა გამოვიდა 1993 წელს, როგორც EP- ის მთავარი ტრეკი, სახელწოდებით *Five Live*, რომელიც ბრიტანეთში # 1 ადგილზე გავიდა. ეს ვერსია ასევე ხელმისაწვდომია *Greatest Hits III-* ზე, რომელიც გამოვიდა 1999 წელს 

სიმღერა შესრულდა Queen + Adam Lambert ტურნეების სეტლისტებში 2012, 2014-2015 და 2016 წლებში ადამ ლამბერტის მონაწილეობით. ასევე IHeartRadio Festival-ზე 2013 წელს, როგორც Queen + Fun .

## პერსონალი 
* ფრედი მერკური - წამყვანი და ბექ ვოკალი, ფორტეპიანო
* ბრაიან მეი - ელექტრო გიტარა, ბეკ ვოკალი
* როჯერ ტეილორი - დრამი, ბეკ ვოკალი
* ჯონ დიკონი - ბასი
## სხვა ვერსიები 
### ჯორჯ მაიკლისა და Queen-ის ვერსია 
ჯორჯ მაიკლმა სიმღერა Queen-ის დარჩენილ წევრებთან ერთად შეასრულა ფრედი მერკურისადმი მიძღვნილ კონცერტზე, 1992 წლის აპრილში. ქავერმა მიაღწია ნომერ პირველ ადგილს ბრიტანულ ჩარტებში 3 კვირის განმავლობაში.

განცხადებაში სივანმა აღნიშნა: „ჩემთვის დიდი პატივია, რომ მთხოვეს Queen-ის მიერ „Somebody to Love“-ს, ყველაზე ლეგენდარული ჯგუფის ოსტატური სიმღერის გაფორმება“.

## რესურსები ინტერნეტში
* ოფიციალური YouTube ვიდეოები: ფრედი მერკურისადმი მიძღვნილ კონცერტზე ( ჯორჯ მაიკლთან ერთად), კლიპი *Queen-ისგან: Days Of Our Lives* დოკუმენტური ფილმიდან
* სიმღერები Queen-ის ოფიციალურ ვებსაიტზე
* The Sunday Freeman  - მიმოხილვა
* Queenpedia - დეტალური ინფორმაცია მსოფლიო ტურნეს შესახებ

## სქოლიო 

კატეგორია:Articles with hAudio microformats
კატეგორია:1976 წლის სიმღერები
კატეგორია:Parlophone-ის სინგლები
კატეგორია:Hollywood Records-ის სინგლები
კატეგორია:EMI Records-ის სინგლები
კატეგორია:Elektra Records-ის სინგლები
კატეგორია:ჯორჯ მაიკლის სიმღერები
კატეგორია:1993 წლის სინგლები
კატეგორია:1976 წლის სინგლები
კატეგორია:Queen-ის სიმღერები